Lyńdziny (pol. "Lędziny", miym. "Lendzin") – miasto we powiecie bierōńsko-lyńdzińskym we wojewōdztwie ślōnskym. Sōmsiaduje ôd pōunocy s Katowicōma i Mysuowicōma, ôd wschodu s Imielinym i Cheumym Ślōnskym, ôd pouednio s Bieruniym, natōmiast ôd zachodu s Tychōma. W ôkresie předchřeścijańskym we granicach ôbecnygo miasta bōuo miejsce kultu suowiańskigo na gōře Klimōnt, zwanyj niygdyś Piorōnowōm Gōrkōm (obecniy na tym miejscu katolicki kościou św. Klymynsa). Miejscowość wspōmniano bez Jana Duōgoša, we 1160 roku stanowiua wuasność ryceřa Jaksy s Miechowa, kery překozou ja Bynedyktynōm. W XIV wieku Lyńdziny přelozuy pod panowaniy Čech, ôd 1742 roku we państwie pruskym. Teryn walk s Niymcōma we ôkresie powstań ślōnskych, ščygōlniy zaciyntych podčas II powstanio ślōnskigo we 1920 roku. Ôd 1922 roku we Polsce, we časie ôkupacyji hitlerowskij na teryniy Lyńdzin istniou podobōz ôbozu kōncyntracyjnygo Auschwitz (1944-1945). Po wojniy rozwōj grōbiorstwa i wzrost ličby mieškańcōw, we lotach 1966-1975 status samodzielnygo miasta. W 1975 roku we wyniku reformy administracyjnyj wōunčōne do Tychōw, ôd 1991 pōnowniy samodzielne miasto. Gro sam zouožōny we 1932 roku klōb fusbalowy MKS Lyńdziny, kery grou kedyś we III lidze polskij pod mianym "Grōbioř" (pol.:"Górnik").